Évroksen suiston kansallispuisto

Évroksen suiston kansallispuisto (kreik. Εθνικό Πάρκο Δέλτα Έβρου, Ethnikó Párko Délta Évrou) on kansallispuisto Länsi-Traakiassa koillisessa Kreikassa. Se käsittää nimensä mukaisesti Évros-joen suiston alueen. Kansallispuisto on perustettu vuonna 2006. Kansallispuisto sijaitsee Évroksen alueyksikössä Alexandroúpolin kunnan alueella Turkin rajan pinnassa. Kansallispuiston pinta-ala on noin 18 800 hehtaaria. Tästä on suojeltu Ramsarin sopimuksella 9 500 hehtaaria (8 000 ha maa-aluetta ja 1 500 ha vesialuetta). Suisto on merkittävää lintualuetta. Lisäksi siellä on tavattu 40 eri nisäkäslajia, 28 matelija- ja sammakkoeläinlajia, 46 kalalajia ja 300 eri kasvilajia. Lähteet Aiheesta muualla Kuvia tai muita tiedostoja aiheesta Évroksen suiston kansallispuisto Wikimedia Commonsissa Evros Delta National Park. Kansallispuiston verkkosivut. (kreikaksi) (englanniksi)